Nag in Hillbrow | Chessalee
« South African Open 2012
Opgevoude gedagtes »
Nag in Hillbrow
12/07/2012 by Nikita Hillbrow Tower – now: Telkom Tower Image: joburgnews.co.za
Dit was laat. Stadiger as gewoonlik ry ek terug huistoe, my gedagtes kies skielik koers na lank gelede. Pretoria Straat, Hillbrow. Ek onthou so helder. Byna die enigste keer dat ek ooit in ‘n middernag-kafee in Hillbrow, Johannesburg gesit het. Vroegaand het ons soos gewoonlik saam gekuier – in Pretoria – en besluit Hillbrow ‘roep’ ons. Ek onthou: ‘n Groepie vriende – ek was toevallig die engiste vroulike daardie aand, en ons gaan Hillbrow ‘verken’. Wel, nie regtig nie, want van die groepie – sowat ses – was daar ouens wat reeds voorheen in Hillbrow was. ‘Gewapen’ met die wete dat die manlikes darem na my sou omsien, aangesien ek doodbang was [ja daardie tyd al] om dalk in ‘daardie plek‘ alleen gelaat te word, was ek vol moed en bravade en het taamlik uitgesien om ook later te kon sê: ‘Ek was in Hillbrow‘. Verras deur die klomp vriendelike mense wat buite die straatkafeetjies op die strate gekuier het, het ons ook by ‘n straatkafee ingestap. Dit was taamlik klein en ook reeds naby middernag, indien nie reeds verby middernag nie, maar ons het nie omgegee nie. Enkele paartjies het stil-stil saam gekuier. Die musiek! Dit was nie my ‘gewone’ tipe musiek nie, maar eerder jazz en jazz is nie regtig my smaak nie, maar wat my getref het, was dat die musiek perfek was vir die tyd en plek. Die kuier-atmosfeer wat ek daardie nag in Hillbrow ervaar het, was ongelooflik. Spyskaart word bekyk, ‘Pita’ word honger bestel. Jy staan en wag vir dit, neem self en sit jouself neer by ‘n kleinerige tafeltjie wat eintlik vir vier persone bedoel is, maar waar daar nou ses gaan sit! Die musiek het my aandag elke nou-en-dan terug getrek, juis omdat dit so anders geklink het in die spesiale plekkie. Ek het ‘n paar keer gedink hoe gepas die musiek was en hoe ek daarvan hou. Naby die plekkie was ‘n massiewe musiekwinkel – ons het later daar verby gestap. Op ‘n stadium – soos jongmense maak – het ons natuurlik ‘laf’ geraak. Boemelaars het in die omgewing hulself agter hekke tuisgemaak en ons het – als vars in my geheue – die hekke geruk om hul slaap te stoor. Van hulle het vir ons geskree, omgesukkel omdat hulle nie met rus gelaat word nie en probeer verder slaap. Ons dit weer gedoen en aangestap. Later het ons roomys gekoop en op die hoek van Pretoria Straat en … ? gesit om dit te eet, terwyl ons die straat-naglewe ‘geabsorbeer’ het. Waarom sou mens sulke oomblikke onthou? Hoe werk jou brein dat die oomblikke ingeprent of vasgebrand is, nooit opgeroep word nie en dan skielik! – jy dink daaraan! Allerlei beelde kom in my geheue op. Beelde van waar ons gestap het, grappies wat gemaak is oor die boemelaars, ek ‘sien’ waar ons saam by die kafeetafeltjie sit, hoe ons tyd verwyl met filosofiese praatjies en gedagtes en dan die pad terug Pretoria toe. Ek’s byna by die huis en wonder, waarom het hierdie nag in my gedagtes opgekom, na so ‘n lang tyd? Hoe verklaar mens dit? Ek wonder watter ‘reis’ my brein volgende keer gaan neem, terug in my geheue en vir my weer laat onthou van die kosbare oomblikke, oomblikke wat jy met vriende gedeel het. Waar in die wêreld is almal nou? Jy wonder of hulle ook ‘helder’ oomblikke kry? Wat van daardie ‘nag’ in Hillbrow – en wat van ‘n Hillbrow-gedig, wonder ek.
Posted in gedagtes | Tagged gedagtes, herinneringe, Hillbrow | 8 Comments	8 Responses
on 12/07/2012 at 23:36 | Reply Paul Van Straaten
Ja, onwillekeurig dink ek nou ook nostalgies aan daardie jare. Ouma het altyd vir my genoem dat dit Sodom en Gemorra is, en die aller verskriklikste plek is. Maar ek het van die plek gehou. Byna elke naweek dar gaan jol. By Cafe Zurich gaan sit en koffie of bier drink lank na middernag, na die ge-jollery en nadat ons Fontana hoender ge-eet het. Dit was woning vir oud en jonk. Na 9 die aand het die dorp begin wemel van al die mense. Ai, Hilbrow! Vandag is dit net ‘n skaduwee van wat diet was in die jare 80 & 90!
on 13/07/2012 at 07:03 | Reply Nikita
hi Paul, Welkom op my blog en dankie vir jou booskap ook. Jou woorde is presies wat ek gedink het -voordat ek soontoe was -, maar ek dink dit kan dalk nou meer waar wees. Ek weet nie waarom ‘Cafe Zurich’ so bekend klink nie, maar daar is seker baie plekke wat vir my nou ‘bekend’ sal klink – ek het geen plek daar geken nie, dit was slegs ook daardie een keer wat ek daar was. Johannesburg was maar ‘n ‘scary’ plek vir my gewees, net die gedagte dat dit ook so ‘n groot stad was.
on 15/07/2012 at 08:10 | Reply Paul Van Straaten
Hi Nikita. Ja Cafe Zurich was 24 uur oop. Ek het al die Clubs geken vanaf die een punt van Pretoria straat tot onder punt. Ek het in 1987 vir die KP gewerk in die Hillrand gebou (Terwyl ek op verlof was, nie weg gegaan nie), Ja, dit was wonderlike jare. Daardie tyd was Hillbrow reeds ‘n gemengde woon buurt ten spyte van die NP se Aprtheid beleid. Almal het goed saam geleef daar. Ek het nou wel in Alberton gewoon, maar ek was naweek na naweek daar. Ek het dit geniet.Ek het altyd vir my oorlede ouma gese: Jy kan kaalbas deur die strate van Hillbrow loop, en niemande sal jou eers raak sien nie aangesien almal besig is met sy/haar eie ding.Ek en ‘n niggie se twee dogters het so paar jaar gelede daar deur gery, en die plek was vuil en verwoes. Ek ry soms daar deur as ek Sandton to ry, en sien die vervalle geboue, want eienarrs het eenvoudig net pad gegee en kon nie meer die “Influx” daar beheer het nie. Ja, die “Brow” soos ek dit genoem het, is nie meer die selfde nie. Daar is skaars ‘n Suid-Afrikaner sigbaar, aangesien die hele Zimbabwe en ‘n helse gedeelte Nigeriers en andere die plek oor geneem het.
on 13/07/2012 at 04:14 | Reply Sandra
Dis lekker om sulke herinneringe te he want sonder die “brein-trippie” sal mens seker nie Hillbrow sommer weer besoek nie :-).
on 13/07/2012 at 06:59 | Reply Nikita
Hi Sandra, ek dink ek moet saamstem, want na wat ek gehoor het en gesien het [op die internet veral], dink ek Hillbrow is lankal nie meer daardie ‘selfde’ Hillbrow nie en hierdie ‘brein trippie’ het my nogal baie laat dink. 🙂
on 13/07/2012 at 10:29 | Reply boerinballingskap
Mooi, gevoelvol geskryf. Ek deel jou denke. Eintlik was Hillbrow toendertyd nie so sleg soos almal gedink het nie…wel, in elk geval nie as mens dit met die huidige stand van Hillbrow vergelyk nie!
Snaaks hoe mens se geheue soos ‘n hardeskyf is, wat enige plek of enige tyd sommer net so ‘n lukrake leer van lank terug voor jou geestesoog kan gooi. Soms laat die gedagtes mens glimlag, soms bring dit ‘n traan, maar byna altyd skep dit ‘n oomblik of twee van nostalgie.
on 13/07/2012 at 20:59 | Reply Nikita
Hi Boer! Dankie. Ek dink mense het dalk nie die plek regtig geken nie, maar eerder ‘saam’ gepraat met ander mense. Ek stem saam met wat jy sê, mens se brein is wonderlik. Wat my ‘tick’, is waarom jy NOOIT aan sekere goed dink nie, nooit ooit nie, maar dan skielik, net skielik! skiet dit op in jou geheue, waar jy dalk aan ander dinge elke nou en dan dink – selfs ander dinge van lank gelede. 🙂 Miskien ‘werk’ ‘n mens se brein – soos die rekenaar of is dit eerder die modem – gedurig liggies wat ‘flikker’ en elektroniese liggies wat heen-en-weer ‘flits’ 🙂
on 15/07/2012 at 11:53 | Reply Opgevoude gedagtes « Chessalee
[…] Comments « Nag in Hillbrow […]
May 2017 April 2017 March 2017 February 2017 December 2016 October 2016 September 2016 August 2016 July 2016 April 2016 March 2016 February 2016 January 2016 December 2015 November 2015 October 2015 August 2015 July 2015 June 2015 April 2015 March 2015 November 2014 October 2014 August 2014 July 2014 June 2014 April 2014 February 2014 January 2014 December 2013 November 2013 October 2013 September 2013 August 2013 June 2013 May 2013 March 2013 February 2013 January 2013 December 2012 November 2012 October 2012 September 2012 August 2012 July 2012 June 2012 May 2012 April 2012 March 2012 February 2012 December 2011 November 2011 October 2011 August 2011 July 2011 June 2011 May 2011 April 2011 March 2011 February 2011 January 2011 December 2010 November 2010 October 2010 September 2010 August 2010 July 2010 May 2010 April 2010 March 2010 February 2010 December 2009 November 2009 October 2009 September 2009 August 2009 July 2009 June 2009 May 2009 April 2009 March 2009 February 2009 January 2009 December 2008 November 2008 October 2008 September 2008 August 2008 July 2008 June 2008 May 2008 April 2008 March 2008 February 2008 January 2008 December 2007 November 2007 October 2007 September 2007 August 2007 July 2007 June 2007 July 2012